smcproject/ml-wiki-sentences huggingface dataset:
പെരിയാറ്റിൻ കരയിലുള്ള ഈ ക്ഷേത്രം പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള നൂറ്റെട്ട് ശിവക്ഷേത്രങ്ങളിൽ ഒന്നാണ്.
നൂറ്റെട്ട് ദുർഗ്ഗാക്ഷേത്രങ്ങളിലും ഉളിയന്നൂരുണ്ട്.
ഇങ്ങനെ ഒരു അപൂർവ്വത ഈ ക്ഷേത്രത്തിന് സ്വന്തം.
ദേശീയപാത-47 ൽ നിന്നും ഒരു കിലോമീറ്റർ അകലെയാണ് ക്ഷേത്രം നിൽക്കുന്നത്.
പന്തിരുകുലത്തിലെ പുകൾപെറ്റ പെരുന്തച്ചനാൽനിർമ്മിക്കപ്പെട്ട ക്ഷേത്രം കൂടിയാണിത്.
പെരുന്തച്ചന്റെ സ്വന്തം ഗ്രാമവും ഇതുതന്നെയായിരുന്നുവത്രേ.
തന്മൂലം ഉളിയന്നൂർ പെരുന്തച്ചൻ എന്നാണ് അദ്ദേഹം അറിയപ്പെടുന്നത്.
ബി.സി. 525-ൽ തദ്ദേശീയ ബ്രാഹ്മണരുടെ നിർദ്ദേശാനുസരണം അദ്ദേഹം ഇവിടെ ക്ഷേത്രം നിർമ്മിച്ചുവെന്നാണ് ഐതിഹ്യം.
പരശുരാമൻ പ്രതിഷ്ഠിച്ച ശിവലിംഗപ്രതിഷ്ഠയിൽ നിന്നും 20 മീറ്ററോളം ദൂരെമാറിയാണ് പെരുന്തച്ചൻ ക്ഷേത്രം നിർമ്മിച്ചത്.
ക്ഷേത്രം നിൽക്കുന്നത് വളരെ ഉയർന്ന സ്ഥലത്താണ്.
പെരിയാറ്റിങ്കരറ്റിൽ ഇത്രയും സ്ഥലം ക്ഷേത്രത്തിനുവേണ്ടി ഉയർത്തിയെടുത്തതാണന്നാണ് വിശ്വാസം.
നദിയിൽ നിന്നും തന്നെയാവാം ഇതിനായി മണ്ണ് എടുത്തത്.
ഒരേ ശ്രീകോവിലിൽ തന്നെ അനഭിമുഖമായി ശിവ-പാർവ്വതിമാർ കുടികൊള്ളുന്നു ഇവിടെ.
വളരെ മനോഹരമായിത്തന്നെയാണ് ക്ഷേത്ര മതിൽക്കെട്ടും പണിതീർത്തിരിക്കുന്നത്.
ചുവന്ന വെട്ടുകല്ലിനാൽ പടുതൂയർത്തിയ കൂറ്റൻ മതിൽക്കെട്ടാണ് ക്ഷേത്രത്തിനു ചുറ്റും നിലകൊള്ളുന്നത്.
ക്ഷേത്രത്തിലെ പല നിർമ്മാണശൈലികളും വളരെ വൈദഗ്ദ്ധ്യമേറിയ രീതിയാലായിരുന്നു പണിതീർത്തതെങ്കിലും പലതും ഇന്ന് നാശോന്മുഖമായി തീർന്നിരിക്കുന്നു.
മൈസൂർ സുൽത്താനായ് ടിപ്പുവിന്റെ പടയോട്ട കാലത്തുണ്ടായ നാശനഷ്ടങ്ങളുടെ കണക്കുകളും കുറച്ചൊന്നുമല്ല ഈ ക്ഷേത്രത്തിനു പറയാനുള്ളത്.
കേരള തനിമയിൽ പെരുന്തച്ചൻ നിർമ്മിച്ച ഇവിടുത്തെ വർത്തുളാകൃതിയിലുള്ള ശ്രീകോവിൽ വളരെ വിസ്തൃതിയുള്ളതാണ്.
ഏകദേശം 42 മീറ്റർ ചുറ്റളവുണ്ടിതിന്.
ഈ ശ്രീകോവിലിനുള്ളിലായി അനഭിമുഖമായി ശിവ-പാർവ്വതിമാർ കുടികൊള്ളുന്നു.
ടിപ്പുവിന്റെ പടയോട്ട കാലത്ത് സോപാനത്തിനരികിലുള്ള ദ്വാരപാലകരുടെ പ്രതിഷ്ഠകൾക്കും നാശങ്ങൾ ഉണ്ടായിട്ടുണ്ട്.
കരിങ്കല്ലിനാൽ നിർമ്മിച്ചിരിക്കുന്ന ശ്രീകോവിൽ പ്ലാവിന്തടിയാൽ മുകൾഭാഗം മേഞ്ഞിരിക്കുന്നു.
ഇതിനുമുകളിലായി ഓട് ഇട്ട് ഭംഗിയാക്കിയിട്ടുണ്ട്.
ശ്രീകോവിലിൽ കിഴക്കോട്ട് ദർശനമായി ശിവനും പടിഞ്ഞാട്ട് ദർശനമായി പാർവ്വതിയും ദർശനം നൽകുന്നു.
അർദ്ധനാരീശ്വരസങ്കല്പമാണ് ഇതിന്റെ പിന്നിൽ.
ഇവിടത്തെ ശിവലിംഗം വളരെ വലുതാണ്.
ആറടി ഉയരം വരും.
സ്വയംഭൂലിംഗമാണ്.
അതിനാൽ ചെത്തിമിനുക്കലുകളോ അഷ്ടബന്ധകലശമോ നടത്തിയിട്ടില്ല.
പരശുരാമൻ ദ്വാപരയുഗത്തിൽ ധ്യാനത്തിലൂടെ ശിവനെയും പാർവ്വതിയെയും പ്രത്യക്ഷപ്പെടുത്തി അവരെ ശക്തിപഞ്ചാക്ഷരി ധ്യാനരൂപത്തിൽ സ്വയംഭൂവായി കുടിയിരുത്തി എന്ന് ഐതിഹ്യം.
അത്യുഗ്രമൂർത്തിയായ മഹാദേവന്റെ കോപം ശമിപ്പിയ്ക്കുന്നതിനായി പെരിയാർ കിഴക്കേ നടയിലൂടെ ഒഴുകിപ്പോകുന്നു.
സമചതുരാകൃതിയിൽ കിഴക്കേനടയിൽ മാത്രം മുഖമണ്ഡപം പണിതീർത്തിട്ടുണ്ട്.
പാർവ്വതിനടയിൽ നമസ്കാരമണ്ഡപം ഇല്ലെങ്കിലും ഈ അടുത്തിടയ്ക്ക് ചെറിയ ഒരു മുഖപ്പ് പണിതീർത്തിരിക്കുന്നു.
മുഖമണ്ഡപത്തിൽ നന്ദികേശ്വര പ്രതിഷ്ഠയുണ്ട്.
കരിങ്കല്ലിൽ തീർത്തിരിക്കുന്ന ഈ നന്ദികേശ്വര പ്രതിഷ്ഠയേയും ടിപ്പുവിന്റെ പടയോട്ടക്കാലത്ത് നശിപ്പിക്കാൻ ശ്രമിച്ചിരുന്നു.
പിന്നീട് ഈ നന്ദികേശ്വര പ്രതിഷ്ഠ പിച്ചളയിൽ പൊതിഞ്ഞിട്ടുണ്ട്.
ഇത് കൂടുതൽ നശിക്കാതെ കാക്കുന്നു.
വിശാലയായ നാലമ്പലമാണീവിടുത്തേത്.
വെട്ടുകല്ലിൽ പണിതുയർത്തിയ നാലമ്പല ചുമരുകൾ സിമന്റ് കൊണ്ട് തേച്ച് മിനുസപ്പെടുത്തിയിട്ടുണ്ട്.
നാലമ്പലത്തിന്റെ മുൻവശം മാത്രമേ പൂർണ്ണമായി പണിതീർത്തിട്ടുള്ളു.
പാർവ്വതീനടയ്ക്കരികിലുള്ള നാലമ്പല ചുമരുകൾ വെറും ഭിത്തിയിൽ മാത്രമായി ഒതുക്കിയിരിക്കുന്നു.
നാലമ്പലത്തിനോട് ചേർന്നുതന്നെ വലിയ ബലിക്കല്പുരയും പണിതീർത്തിട്ടുണ്ടിവിടെ.
നാലമ്പലവും ബലിക്കൽപ്പുരയും  ഓട് മേഞ്ഞിരിക്കുന്നു.
നാലമ്പലത്തിനുള്ളിൽ തെക്കു കിഴക്കേമൂലയിലായി തിടപ്പള്ളിയും പണിതീർത്തിരിക്കന്നു.
ധ്വജസ്തംഭവും വൻ മതിൽക്കെട്ടും
ക്ഷേത്രത്തിൽ ഈയടുത്ത കാലത്ത് കൊടിമരപ്രതിഷ്ഠ നടത്തിയിരുന്നു.
ശിവന്റെ നടയ്ക്കുനേരെയാണ് കൊടിമരം.
മതിൽക്കെട്ടിന്റെ പണി നടന്നുകൊണ്ടിരിയ്ക്കുന്നു.
പ്രധാന ശ്രീകോവിലിൽ തെക്കോട്ട് ദർശനമായി ദക്ഷിണാമൂർത്തിയും ഗണപതിയും നാലമ്പലത്തിനകത്ത് തെക്കുപടിഞ്ഞാറേമൂലയിൽ ദർശനമായി അയ്യപ്പനും , വടക്കുപടിഞ്ഞാറേമൂലയിൽ സുബ്രഹ്മണ്യനും നാലമ്പലത്തിന് പുറത്ത് തെക്കുപടിഞ്ഞാറേമൂലയിൽ നാഗദൈവങ്ങളും ബ്രഹ്മരക്ഷസ്സും വടക്കുപടിഞ്ഞാറേമൂലയിൽ മഹാവിഷ്ണുവും വടക്കുകിഴക്കേമൂലയിൽ ദുർഗ്ഗയും തെക്കുകിഴക്കേമൂലയിൽ യക്ഷിയുമാണ് ഉളിയന്നൂർ ക്ഷേത്രത്തിലെ ഉപദേവതകൾ.
കൂടാതെ മാടത്തിലപ്പൻ ക്ഷേത്രവും തുല്യപ്രാധാന്യത്തോടെ പണികഴിച്ചിട്ടുണ്ട്.
നിത്യേന അഞ്ചുപൂജകളും മൂന്നുശീവേലികളുമുള്ള ഈ മഹാക്ഷേത്രത്തിൽ രാവിലെ 5 മണി മുതൽ ഉച്ചയ്ക്ക് 12 മണി വരെയും വൈകീട്ട് 5 മണി മുതൽ രാത്രി 8 മണി വരെയും ദർശനമാകാം.
ധനുമാസത്തിൽ ചതയം നാളിൽ കൊടിയേറി തിരുവാതിര നാളിൽ ആറാട്ടായി 10 ദിവസം ഉത്സവമുണ്ട് (തിരുവാതിര ദിവസം ആറാട്ട് കണക്കാക്കി 10 ദിവസം പിന്നിലേയ്ക്ക് നോക്കി കൊടിയേറുന്നു. മിക്കവാറും ചതയം തന്നെയാണ് അന്ന് നാളെങ്കിലും ചിലപ്പോൾ അവിട്ടം , പൂരൂരുട്ടാതി നാളുകളും ആകാം).
കൂടാതെ കുംഭമാസത്തിൽ ശിവരാത്രിയും പ്രധാനമാണ്.
-- അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ 1 2 ഐതിഹ്യമാല -കൊട്ടാരത്തിൽ ശങ്കുണ്ണി ↑ പറയിപെറ്റ പന്തിരുകുലം (കവിത) - ഡോ. ടി. ഗോവിന്ദൻ നായർ, മദ്രാസ് ↑ ഇന്നലത്തെ മഴ - എൻ. മോഹനൻ (കറന്റ് ബുക്സ്, തൃശ്ശൂർ -1999) ↑ നമ്പൂതിരി.
കോം, അഗ്നിഹോത്രി 1 2 1 2
മുടിയൻപച്ച ഇംഗ്ലീഷ് വിലാസം https://ml.wikipedia.org/wiki/Synedrella_nodiflora
ആസ്റ്ററേസീ സസ്യകുടുംബത്തിലെ ഒരു കളയാണ് മുടിയേന്ദ്രപ്പച്ച അഥവാ മുടിയൻപച്ച .
( ശാസ്ത്രീയനാമം : Synedrella nodiflora ) .
30 സെന്റിമീറ്ററോളം ഉയരം വയ്ക്കുന്ന ഏകവർഷിയായ ഈ ചെടി കേരളത്തിൽ എല്ലായിടത്തും കാണാറുണ്ട്.
ചെറിയ മഞ്ഞപ്പൂക്കളാണ് മുടിയൻപച്ചയുടേത്.
ഒരു അധിനിവേശസസ്യമായി കരുതിപ്പോരുന്ന ഈ ചെടി ഇളംപ്രായത്തിൽ പച്ചക്കറിയായി ഉപയോഗിക്കാറുണ്ട്.
വിത്തുകൾ വഴി വിതരണം നടക്കുന്നു.
Synedrella ജനുസിലെ ഏക സ്പീഷിസ് ആണ് ഈ ചെടി.
രോമാവൃതമായ തണ്ടുകളോട് കൂടിയ കുത്തനെ വളരുന്നു.
പരുപരുത്ത ലഘുപത്രങ്ങൾ സമ്മുഖമായി വിന്യസിച്ചിരിക്കുന്നു.
മഞ്ഞനിറത്തിലുള്ള പൂക്കൾ പത്രകക്ഷങ്ങളിൽ ഉണ്ടാകുന്നു.
ഒന്നിച്ചു കൂടിയത് എന്നർത്ഥമുള്ള ' synedros' എന്ന ഗ്രീക്കു പദത്തിന്റെ ലാറ്റിൻരൂപമാണ് ജനുസ്സ് നാമമായി നൽകിയിരിക്കുന്നത്.
(കുറേ ചെറുപൂക്കളുടെ സംഘാതമാണ് ഒരു പൂവ് പോലെ തോന്നിപ്പിക്കുന്നത്).
പത്രകക്ഷ(node)ത്തിൽ ഉണ്ടാകുന്ന പൂക്കൾ എന്നാണ് സ്പീഷീസ് പേരിന് അർത്ഥം.
Synedrella nodiflora in Pulikurumba
വെസ്റ്റിൻഡീസ് സ്വദേശിയായ ഈ ചെറിയ കളസസ്യം ഇപ്പോൾ ഇന്ത്യയുൾപ്പെടെ മറ്റു ഏഷ്യൻ രാജ്യങ്ങളിലും എത്തിയിട്ടുണ്ട്.
കേരളത്തിലെ ഇലപൊഴിയും വനങ്ങളിലും നാട്ടിൻപുറങ്ങളിലും പാതയോരങ്ങളിലും വളരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://eol.org/pages/503418/overview വിക്കിസ്പീഷിസിൽ Synedrella nodiflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Synedrella nodiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എകു എഡ്‌വേർ ഇംഗ്ലീഷ് വിലാസം https://ml.wikipedia.org/wiki/Eku_Edewor
ഒരു ബ്രിട്ടീഷ് നൈജീരിയൻ നടിയും ടെലിവിഷൻ അവതാരകയും മോഡലുമാണ് ജോർജീന ക്ലോ എകു എഡ്‌വേർ-തോർലി , അല്ലെങ്കിൽ എകു എഡ്‌വർ (ജനനം 18 ഡിസംബർ 1986).
ആഫ്രിക്ക മാജിക്കിലെ 53 എക്സ്ട്രാ എന്ന വിനോദ ടെലിവിഷൻ പ്രോഗ്രാമിന്റെ അവതാരക എന്ന നിലയിലാണ് അവർ കൂടുതൽ അറിയപ്പെടുന്നത്.
ലണ്ടനിലെ പോർട്ട്‌ലാന്റ് ആശുപത്രിയിൽ അവരുടെ ഇരട്ട സഹോദരി കെസിയാനയോടൊപ്പം എഡ്‌വേർ ജനിച്ചു.
ഡെൽറ്റ സ്റ്റേറ്റിൽ നിന്നുള്ള അവരുടെ അമ്മ ജൂലിയാന എഡ്‌വർ, ഒരു ഇന്റീരിയർ ഡിസൈനർ, റെസ്റ്റോറേറ്റർ, ആർട്ട് കളക്ടർ എന്നിവയാണ്.
ബ്രിട്ടീഷുകാരനായ അവരുടെ പിതാവ് ഹഗ് തോർലി, ഭക്ഷണപാനീയ വിതരണത്തിലും ലോജിസ്റ്റിക്സ് വ്യവസായങ്ങളിലും ജോലി ചെയ്തിട്ടുണ്ട്.
എഡ്‌വേറിന്റെ മാതാപിതാക്കൾ ചെറുപ്പത്തിൽ വിവാഹമോചനം നേടി.
ഇരുവരും വീണ്ടും വിവാഹിതരായി.
അവരുടെ പരേതനായ രണ്ടാനച്ഛൻ പീറ്റർ തോമസ്, ലാഗോസിൽ നിന്നുള്ള ഒരു ബിസിനസുകാരനും അഭിഭാഷകനുമായിരുന്നു.
അമ്മയുടെ ഭാഗത്ത്, അവർ നൈജീരിയൻ ചീഫ്ടെയിൻസി സിസ്റ്റത്തിലെ അംഗങ്ങളുടെ ചെറുമകളാണ്.
നൈജീരിയയിലും യുണൈറ്റഡ് കിംഗ്ഡത്തിലും എഡ്‌വോർ വളർന്നു.
സെന്റ് സാവിയേഴ്സ് സ്കൂളിലും ഗ്രാഞ്ച് സ്കൂളിലും പ്രാഥമിക വിദ്യാഭ്യാസം നേടിയ അവർ 13 വയസ്സുവരെ ലാഗോസിൽ താമസിച്ചു.
എക്കു പിന്നീട് യുണൈറ്റഡ് കിംഗ്ഡത്തിലേക്ക് യാത്ര തിരിച്ചു.
അവിടെ അവർ ബെനൻഡൻ ഗേൾസ് സ്കൂളിലെ ബോർഡിംഗ് സ്കൂളിൽ ചേർന്നു.
അവർ പലപ്പോഴും കുടുംബത്തോടൊപ്പം യാത്ര ചെയ്ത് അവരുടെ പൂർവ്വികരുടെ ഗ്രാമമായ ഡെൽറ്റ സ്റ്റേറ്റിലെ എക്കുവിൽ ക്രിസ്തുമസുകാലവും അമേരിക്കയിലും യൂറോപ്പിലും മറ്റ് ആഫ്രിക്കൻ രാജ്യങ്ങളിലും വേനൽക്കാലവും ചെലവഴിച്ചു.
ഇംഗ്ലണ്ടിലെ കോവെൻട്രിയിലെ വാർവിക് സർവകലാശാലയിൽ എഡ്‌വേർ പഠിച്ചു.
അവർ 2008 ൽ ഇംഗ്ലീഷ് സാഹിത്യത്തിലും നാടക പഠനത്തിലും ബിരുദം നേടി.
പിന്നീട് 2009-ൽ ന്യൂയോർക്ക് ഫിലിം അക്കാദമിയിൽ സിനിമയ്ക്കായി അഭിനയത്തിൽ മൂന്ന് മാസത്തെ കോഴ്സ് വിജയകരമായി പൂർത്തിയാക്കി.
2006 ൽ "ജോർജിന എഡ്‌വേർ-തോർലി" എന്ന പേരിൽ ബ്രിട്ടനിലെ നെക്‌സ്റ്റ് ടോപ്പ് മോഡൽ എന്ന റിയാലിറ്റി ഷോയിൽ മത്സരിച്ചപ്പോഴാണ് എഡ്‌വറിന്റെ ആദ്യ ടെലിവിഷൻ അവതരണം.
വാർവിക് യൂണിവേഴ്സിറ്റിയിലും ന്യൂയോർക്ക് ഫിലിം അക്കാദമിയിലും പഠിക്കുമ്പോൾ അവർ നാടക നിർമ്മാണത്തിൽ പ്രത്യക്ഷപ്പെട്ടു.
വിനോദ വ്യവസായത്തിലെ അവരുടെ ആദ്യ ജോലി നിർമ്മാതാവ് ഡാമിയൻ ജോൺസിന്റെ പ്രൊഡക്ഷൻ അസിസ്റ്റന്റായിരുന്നു.
2008 സെപ്റ്റംബർ മുതൽ 2009 ഒക്ടോബർ വരെ അദ്ദേഹത്തിന്റെ കമ്പനി ഡിജെ ഫിലിംസിൽ ജോലി ചെയ്തു.
2010 -ൽ പുറത്തിറങ്ങിയ സെക്സ് ഡ്രഗ്സ് റോക്ക് റോൾ എന്ന ചിത്രത്തിൽ അവർ "പാർട്ടി ഗേൾ" ആയി പ്രത്യക്ഷപ്പെട്ടു.
അവാർഡുകളും നാമനിർദ്ദേശങ്ങളും Year Event Prize Recipient Result 2014 ELOY Awards TV Presenter of the Year ( Pepsi Top Ten Live Show, Africa Magic) N/A നാമനിർദ്ദേശം അവലംബം പുറംകണ്ണികൾ എകു എഡ്‌വേർ ട്വിറ്ററിൽ 53 Extra Archived 2014-09-20 at the Wayback Machine .
on DStv
എഗേൻ കാസർഗോഡ് ഖാദർ ഭായ് ഇംഗ്ലീഷ് വിലാസം https://ml.wikipedia.org/wiki/Again_Kasargod_Khader_Bhai
2010 ൽ തുളസിദാസ് സംവിധാനം ചെയ്ത മലയാള ചലച്ചിത്രമാണ് എഗേൻ കാസർഗോഡ് ഖാദർ ഭായ് .
ജഗദീഷ് , സുരാജ് , തെസ്നിഖാൻ , ഇന്നസെന്റ് എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു.
മിമിക്സ് പരേഡ് (1991), കാസർഗോഡ് ഖാദർ ഭായ് (1992) എന്നീ ചിത്രങ്ങളുടെ തുടർച്ചയാണ് ഈ ചിത്രം.
രതീഷ് വേഗയുടെ ഈണത്തിൽ ശരത് വയലാറിന്റെ ഗാനങ്ങൾ ഈ ചിത്രത്തിലുണ്ട് പ്ലോട്ട് ഉണ്ണിയുടെ ( ജഗദീഷ് ) നേതൃത്വത്തിലുള്ള കലാദർഷനയിലെ കലാകാരന്മാർ അതിന്റെ സ്ഥാപകനായ ഫാ.
തറക്കണ്ടത്തിന്റെ( ഇന്നസെന്റ് ) അറുപതാം ജന്മദിനം ആഘോഷിക്കാൻവീണ്ടും ഒന്നിക്കുന്നു.
അവിടെ വിയൂർ സെൻട്രൽ ജയിലിൽ മിമിക്സ് പ്രോഗ്രാം നടത്താൻ ക്ഷണം ലഭിക്കുന്നു.
കസർഗോഡ് ഖാദർ ഭായിയുടെ മകൻ കാസിം ഭായ് നിലവിൽ ഇതേ ജയിലിലാണ്.
അറസ്റ്റിന് പിന്നിലുണ്ടായിരുന്ന കലദർശന സേനയോട് പ്രതികാരം ചെയ്യുന്നു.
പരിപാടിക്കിടെ അദ്ദേഹം അവരെ ആക്രമിക്കുന്നു.
അടുത്ത ദിവസം കാസിം ഭായിയെ കൊലപ്പെടുത്തിയ നിലയിൽ കണ്ടെത്തി.
സംശയം കാലദർശന ടീമിൽ പതിക്കുന്നു.
കൊലപാതക രഹസ്യത്തിന്റെ ചുരുളഴിയുന്നത് കഥയുടെ ബാക്കി ഭാഗമാണ്.
താരം വേഷം 1 ജഗദീഷ് ഉണ്ണി 2 രാധവർമ്മ അന്ന കരീന / റസിയ 3 ഇന്നസെന്റ് ഫാ.
ഫ്രാൻസിസ് തരക്കണ്ടം 4 ഗൗതം കൃഷ്ണൻ 5 സുരാജ് വെഞ്ഞാറമൂട് 6 അശോകൻ ജിമ്മി 7 സലിം കുമാർ കലാം 8 ബാബു ആന്റണി കാസർഗോഡ് കാസിം ഭായ് 9 മനോജ് കെ. ജയൻ 10 നാരായണൻ കുട്ടി 11 ബൈജു മനോജ് 12 ബിജുക്കുട്ടൻ കൊച്ചാന്തി 13 തെസ്‌നിഖാൻ ഷിട്ടിമോൾ 14 മഞ്ജു സതീഷ് ജിമ്മിയുടെ ഭാര്യ 15 [[]] 16 [[]] 17 [[]] 18 [[]] 19 [[]] 20 [[]] 21 [[]] പാട്ടരങ്ങ് വരികൾ: ശരത് വയലാർ ഈണം: രതീഷ് വേഗ നമ്പർ.
പാട്ട് പാട്ടുകാർ രാഗം 1 എഗൈൻ കാസർഗോഡ് ഹരിചരൻ ശേഷാദ്രി , രതീഷ് വേഗ 2 പാൽക്കടൽ ബെന്നി ദയാൽ ,കോറസ്‌ 3 പാൽക്കടൽ [യുഗ്മഗാനം] സംഗീത പ്രഭു , മനീഷ 4 പറയരുതേ വിനീത്‌ ശ്രീനിവാസൻ , തുളസി യതീന്ദ്രൻ
പരാമർശങ്ങൾ ബാഹ്യ ലിങ്കുകൾ എഗേൻ കാസർഗോഡ് ഖാദർ ഭായ് (2010) ഇന്റർനെറ്റ് മൂവി ഡാറ്റാബേസിൽ ഇപ്പോൾ ലേഖനം Archived 2020-03-03 at the Wayback Machine .
സിനിക്യൂറി ലേഖനം മാസ്റ്റിമോവീസ് ലേഖനം
ചന്തബുരി പ്രവിശ്യ
ചന്തബുരി പ്രവിശ്യ കിഴക്കൻ തായ്‌ലൻഡിലെ ഏഴ് പ്രവിശ്യകളിൽ (ചാങ്‌വാട്ട്) ഒന്നാണ്.
തായ്‌ലൻൻറ് ഉൾക്കടലിൻ്റെ തീരപ്രദേശത്ത്, കംബോഡിയയിലെ ബട്ടാംബാംഗ്, പെയ്ലിൻ പ്രവിശ്യകളുടെ അതിർത്തിയിലാണ് ഇത് സ്ഥിതിചെയ്യുന്നത്.
ഇതിൻറെ അയൽ പ്രവിശ്യകൾ കിഴക്ക് ട്രാറ്റ്, പടിഞ്ഞാറും വടക്കും റയോങ്, ചോൻബുരി, ചാച്ചോങ്‌സാവോ, സാ കെയോ എന്നിവയാണ്.
ചന്തബുരി മേഖലയിലെ തദ്ദേശീയ ജനത ചോങ് ജനതയാണ്.
അയുത്തായ സാമ്രാജ്യകാലം മുതൽക്ക് ഈ പ്രദേശത്ത് താമസിച്ചിരുന്ന ചോങ് ജനത ഒരുപക്ഷേ ഖെമറിന് മുമ്പുള്ള കംബോഡിയയിലെ ആദ്യകാല നിവാസികളായിരുന്നിരിക്കാം.
ചന്തബുരി പ്രവിശ്യയിൽ, ഖാവോ ഖിച്ചകുട്ട്, പോങ് നാം റോൺ, മഖാം എന്നീ ജില്ലകളിലാണ് ചോങ് ജനത പ്രധാനമായും അധിവസിക്കുന്നത്.
1893-ലെ പാക്നാം പ്രതിസന്ധിക്കുശേഷം, ചന്തബുരി കീഴടക്കിയ ഫ്രഞ്ച് കൊളോണിയൽ സൈന്യം 1905-ൽ കംബോഡിയയുടെ പടിഞ്ഞാറൻ ഭാഗത്തിൻ്റെ ഉടമസ്ഥാവകാശം തായ്‌ലൻഡ് ഉപേക്ഷിച്ചപ്പോൾ അത് തിരികെ നൽകി.
ചന്തബുരി പ്രവിശ്യയിലെ പൗരന്മാരിൽ ഗണ്യമായ ഒരു ന്യൂനപക്ഷം വിയറ്റ്നാം വംശജരാണ്.
മൂന്ന് തരംഗങ്ങളായി അവിടെയെത്തിയ അവർ ആദ്യം 19-ാം നൂറ്റാണ്ടിൽ കൊച്ചിൻ ചൈനയിലെ കത്തോലിക്കാ വിരുദ്ധ പീഡനകാലത്തും രണ്ടാമതായി 1920 മുതൽ 1940 വരെയുള്ള കാലഘട്ടത്തിൽ ഫ്രഞ്ച് ഇന്തോചൈനയിൽ നിന്ന് പലായനം ചെയ്തപ്പോഴും മൂന്നാമതായി 1975-ൽ വിയറ്റ്നാമിലെ കമ്മ്യൂണിസ്റ്റ് വിജയത്തിനു ശേഷമുള്ള കാലത്തുമാണ് ഇവിടെ എത്തിയത്.
1944 മുതൽ ചന്തബുരിയിലെ ഒരു ബിഷപ്പിൻ്റെ ആസ്ഥാനമാണ് ചന്തബുരി പട്ടണം.
ചന്തബുരി പ്രവിശ്യ ഒരുകാലത്ത് രത്നക്കല്ലുകളുടെ, പ്രത്യേകിച്ച് മാണിക്യം , നീലക്കല്ലുകൾ എന്നിവയുടെ പ്രധാന ഉറവിടമായിരുന്നു.
ചന്തബൂൺ വാട്ടർഫ്രണ്ട് കമ്മ്യൂണിറ്റി മൂന്ന് നൂറ്റാണ്ടുകൾക്ക് മുമ്പ് നാരായ് രാജാവിൻ്റെ ഭരണകാലത്ത് മായെ നാം ചന്തബുരി നദിയുടെ തീരത്ത് വികസിപ്പിച്ചെടുത്തു.
അത് ഒരു പ്രധാനപ്പെട്ട ഗതാഗത-വ്യാപാര കേന്ദ്രമായിരുന്നു.
കാലക്രമേണ, ചന്തബൂൺ വാട്ടർഫ്രണ്ട് കമ്മ്യൂണിറ്റിക്ക് അതിൻ്റെ  പ്രാമുഖ്യം നഷ്ടപ്പെട്ടു.
എന്നിരുന്നാലും, സമീപകാല ദശകത്തിൽ, തായ് ഉദ്യോഗസ്ഥരുടെ സഹായത്തോടെ തദ്ദേശവാസികൾ സാംസ്കാരിക വിനോദസഞ്ചാരത്തിൻ്റെ പ്രധാന കേന്ദ്രമെന്ന നിലയിൽ അതിൻ്റെ പുനരുജ്ജീവനത്തിന് സംഭാവന നൽകിവരുന്നു.
പ്രവിശ്യയുടെ തെക്കൻ ഭാഗം തായ്‌ലൻഡ് ഉൾക്കടലിൻ്റെ തീരത്തായി സ്ഥിതിചെയ്യുന്നതിനാൽ ഭൂരിഭാഗം പ്രദേശങ്ങളും എക്കൽ സമതലങ്ങളാണെങ്കിലും, പ്രവിശ്യയുടെ ഉൾവശം പർവതനിരകളാണ്.
പ്രവിശ്യയിലെ ഏറ്റവും ഉയർന്ന ഭാഗം വടക്കുള്ള ചന്തബുരി പർവതനിരകളിലെ 1,675 മീറ്റർ ഉയരമുള്ള ഖാവോ സോയി ദാവോ തായ് കൊടുമുടിയാണ്.
പ്രവിശ്യയിലെ പ്രധാന നദി ചന്തബുരി നദിയാണ്.
മൊത്തം വനമേഖല 2,076 ചതുരശ്ര കിലോമീറ്റർ (802 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 32.4 ശതമാനം ആണ്.
അയൽ പ്രവിശ്യയായ ട്രാറ്റിനൊപ്പം ചന്തബുരി രത്ന ഖനനത്തിൻ്റെ, പ്രത്യേകിച്ച് മാണിക്യം, നീലക്കല്ലുകൾ എന്നിവയുടെ ഒരു കേന്ദ്രമാണ്.
പ്രവിശ്യയിലെ പ്രധാന ഉൽപ്പന്നങ്ങളിൽ ഉഷ്ണമേഖലാ പഴങ്ങളും ഉൾപ്പെടുന്നു.
2000-ൽ പ്രവിശ്യ ഏകദേശം 380,000 ടൺ ദുരിയാൻ ഉത്പാദിപ്പിച്ചു, തായ്‌ലൻഡിൻ്റെ ദുരിയാൻ ഉൽപാദനത്തിൻ്റെ 45.57 ശതമാനമായിരുന്ന ഇത് ലോകത്തിൻ്റെ മൊത്തം ഉൽപാദനത്തിൻ്റെ ഏകദേശം 27 ശതമാനമായിരുന്നു.
പ്രവിശ്യയിൽ സ്ഥിതിചെയ്യുന്ന നാല് ദേശീയോദ്യാനങ്ങളും മറ്റ് മൂന്ന് ദേശീയോദ്യാനങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 2 (സി റാച്ച) സൃഷ്ടിക്കപ്പെട്ടിരിക്കുന്നു.
നംടോക് ഫ്‌ലിയോ ദേശീയോദ്യാനം, 135 ചതുരശ്ര കിലോമീറ്റർ (52 ചതുരശ്ര മൈൽ) ഖാവോ സിപ് ഹാ ചാൻ ദേശീയോദ്യാനം, 118 ചതുരശ്ര കിലോമീറ്റർ (46 ചതുരശ്ര മൈൽ) ഖാവോ ചാമാവോ-ഖാവോ വോങ് ദേശീയോദ്യാനം, 84 ചതുരശ്ര കിലോമീറ്റർ (32 ചതുരശ്ര മൈൽ) ഖാവോ ഖിച്ചകുട്ട് ദേശീയോദ്യാനം, 59 ചതുരശ്ര കിലോമീറ്റർ (23 ചതുരശ്ര മൈൽ) വന്യജീവി സങ്കേതങ്ങൾ
പ്രവിശ്യയിലെ മൂന്ന് വന്യജീവി സങ്കേതങ്ങളും മറ്റൊരു വന്യജീവി സങ്കേതവും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 2 (സി റാച്ച) സൃഷ്ടിക്കപ്പെട്ടിരിക്കുന്നു.
ഖാവോ ആങ് റൂ നായ് വന്യജീവി സങ്കേതം, 1,079 ചതുരശ്ര കിലോമീറ്റർ (417 ചതുരശ്ര മൈൽ)
ഖാവോ സോയി ദാവോ വന്യജീവി സങ്കേതം, 745 ചതുരശ്ര കിലോമീറ്റർ (288 ചതുരശ്ര മൈൽ)
ക്ലോംഗ് ക്രൂയ വായ് വന്യജീവി സങ്കേതം, 265 ചതുരശ്ര കിലോമീറ്റർ (102 ചതുരശ്ര മൈൽ) ചിഹ്നങ്ങൾ ചന്തബുരിയിലെ പ്രശസ്തവും മനോഹരവുമായ ബീച്ചായ ഹാറ്റ് ചാവോ ലാവോ ബീച്ച്.
പാക്നാം പ്രതിസന്ധിയുടെ കാലത്ത് ഫ്രഞ്ച് സൈന്യം പണികഴിപ്പിച്ച ടുയെക് ഡായെങ് കോട്ട
പ്രവിശ്യാ മുദ്രയിൽ ചന്ദ്രൻ ഒരു പ്രഭാവലയത്താൽ ചുറ്റപ്പെട്ടതായി കാണിക്കുന്നു.
തായ് നാടോടിക്കഥകളിൽ ചന്ദ്രനിലെ ഇരുണ്ട പ്രദേശങ്ങൾ (മരിയ) ഒരു മുയലിൻ്റെ ആകൃതിയാണ് എന്നതിനെ സൂചിപ്പിക്കുവാൻ ചന്ദ്രൻ്റെ ഉള്ളിൽ ഒരു മുയലിനെയും കാണിക്കുന്നു.
മുദ്ര പ്രവിശ്യയുടെ സമാധാനവും ശാന്തയും പ്രതീകപ്പെടുത്തുന്നു.
ചന്ത- (തായ്: จันท-, lit. 'മൂൺ'), ബുരി (തായ്: บุรี, lit. 'നഗരം') എന്നിവയിൽ നിന്നുള്ള "ചന്ദ്ര നഗരം" എന്ന പ്രവിശ്യയുടെ പേരിൻറെ അർത്ഥത്തെയും ചന്ദ്രൻ സൂചിപ്പിക്കുന്നു.
പ്രവിശ്യയുടെ പതാകയുടെ മധ്യഭാഗത്തായും ഒരു നീല വൃത്തത്തിനുള്ളിലെ മഞ്ഞ ചന്ദ്രബിംബത്തിനുള്ളിൽ ഈ മുദ്ര കാണിക്കുന്നു.
ചുവപ്പ് പശ്ചാത്തലമുള്ള പതാകയിൽ പ്രവിശ്യയുടെ പേര് മുദ്രയ്ക്ക് താഴെ മഞ്ഞനിറത്തിൽ എഴുതിയിരിക്കുന്നു.
ഡയോസ്പൈറോസ് ഡികാന്ദ്രയാണ് (Diospyros decandra) പ്രവിശ്യാ വൃക്ഷം.
പ്രവിശ്യാ പുഷ്പം ഒരു ഓർക്കിഡ് ആണ് (Dendrobium friedericksianum).
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: archived copy as title ( link ) ↑ {{ cite web }} :  CS1 maint: archived copy as title ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑
എഡ്‌ഗാർ ഡഗ്ലസ് അഡ്രിയൻ ഇംഗ്ലീഷ് വിലാസം https://ml.wikipedia.org/wiki/Adrian_Edgar_Douglas
നോബൽ സമ്മാനിതനായ ബ്രിട്ടിഷ് ശാസ്ത്രജ്ഞനാണ് എഡ്‌ഗർ അഡ്രിയൻ ഡഗ്ളസ് (1889 - 1977) .
1889-ൽ ജനിച്ച അഡ്രിയൻ എഡ്ഗാർ ഡഗ്ളസ് വെസ്റ്റ് മിനിസ്റ്റർ ട്രിനിറ്റി കോളജ്, കേംബ്രിഡ്ജ്, സെന്റ് ബർത്തൊലോമ്യു ഹോസ്പിറ്റൽ എന്നിവിടങ്ങളിൽ നിന്നും വിദ്യാഭ്യാസം നേടി.
ശരീരക്രിയാവിജ്ഞാനീയത്തിൽ (Physiology) അവഗാഹം നേടുകയും മസ്തിഷ്കം, നാഡീവ്യൂഹം എന്നിവയുടെ പഠന നിരീക്ഷണങ്ങളിൽ ശ്രദ്ധകേന്ദ്രീകരിക്കുകയും ചെയ്തു.
1923-ൽ റോയൽ സൊസൈറ്റി ഇദ്ദേഹത്തെ ഫെല്ലോ ആയി അംഗീകരിച്ചു.
1937 മുതൽ 1951 വരെ കേംബ്രിഡ്ജിലെ ഫിസിയോളജി പ്രൊഫസറായി സേവനം അനുഷ്ഠിച്ചു.
കേംബ്രിഡ്ജ് സർവകലാശാലയുടെ വൈസ് ചാൻസലർ (195759) ചാൻസലർ (196875) റോക്ക്ഫെല്ലർ ഇൻസ്റ്റിറ്റ്യൂട്ടിന്റെ ട്രസ്റ്റി എന്നീ നിലകളിലും ഇദ്ദേഹം പ്രവർത്തിക്കുകയുണ്ടായി.
പുരസ്കാരങ്ങൾ ബാലിമെഡൽ (ശാസ്ത്രസംഭാവനകൾ -1929) നോബൽ സമ്മാനം (മസ്തിഷ്ക-നാഡീവ്യൂഹ പഠനം - 1932) റോയൽ മെഡൽ (1934) ഓർഡർ ഒഫ് മെരിറ്റ് (1942) പ്രഭുസ്ഥാനം (1955) കൃതികൾ
ചില പ്രധാന കൃതികൾ:- ദി ബേസിസ് ഒഫ് സെൻസേഷൻ (The Basis of Sensation - 1928) ദി മെക്കാനിസം ഒഫ് നെർവസ് ആക്ഷൻ (The Mechanism of nervous action-1932), ദി ഫിസിക്കൽ ബേസിസ് ഒഫ് പെഴ്സപ്ഷൻ (The Physical Basis of Perception-1947) അവലംബം പുറത്തേക്കുള്ള കണ്ണികൾ {{ cite web }} : | author= has generic name ( help ) The Master of Trinity Archived 2008-03-19 at the Wayback Machine .
at Trinity College, Cambridge കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എഡ്‌ഗാർ ഡഗ്ലസ് അഡ്രിയൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എഫ്.സി. ബാഴ്സലോണയുടെ പരിശീലകരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_FC_Barcelona_managers യൊഹാൻ ക്രൈഫ് പരിശീലവനായിരിക്കെ ബാഴ്സ നാലു ലാ  ലിഗാ കിരീടങ്ങൾ നേടി.
സ്പെയിനിലെ ബാഴ്സലോണ ആസ്ഥാനമാക്കിയ ഒരു പ്രൊഫഷണൽ ഫുട്ബോൾ ക്ലബ്ബാണ് എഫ്.സി. ബാഴ്സലോണ .
സ്പാനിഷ് ലീഗായ ലാ ലിഗായിലാണ് എഫ്.സി. ബാഴ്സലോണ പ്രധാനമായും കളിക്കുന്നത്.
ജോൺ ബാരോ ആയിരുന്നു ബാഴ്സലോണയുടെ ആദ്യ പരിശീലകൻ.
കിരീടമൊന്നും നേടിക്കൊടുക്കാൻ കഴിയാത്തതിനാൽ നാലു മാസത്തിനു ശേഷം ബാരോയെ പിരിച്ചുവിട്ടു.
എഫ്.സി. ബാഴ്സലോണ പരിശീലകരിൽ ഏറ്റവും വിജയകരമായി കളിക്കാരെ പരിശീലിപ്പിച്ചത് യൊഹാൻ ക്രൈഫായിരുന്നു .
യൊഹാൻ ക്രൈഫിന്റെ കീഴിൽ നാല് ലാ ലിഗാ കിരീടങ്ങൾ, ഒരു കോപ ഡെൽ റേ , മൂന്ന് സൂപ്പർ കോപ ഡി  എസ്പാന , ഒരു യുവേഫ കപ്പ് വിന്നേഴ്സ് കപ്പ് , ഒരു യുവേഫ ചാമ്പ്യൻസ് ലീഗ് കിരീടം, ഒരു യുവേഫ സൂപ്പർ കപ്പ് എന്നിവ ബാഴ്സ നേടി.
8 വർഷത്തോളം യൊഹാൻ ക്രൈഫ് ബാഴ്സലോണയുടെ പരിശീലകനായിരുന്നു.
മറ്റൊരു പ്രധാന പരിശീലകനായിരുന്നു പെപ് ഗ്വാർഡിയോള .
ഗ്വാർഡിയോളയുടെ ആദ്യ വർഷം തന്നെ ലാ ലിഗാ , കോപ ഡെൽ റേ , യുവേഫ ചാമ്പ്യൻസ് ലീഗ് കിരീടങ്ങൾ നേടി ഒരു ട്രെബിൾ സ്വന്തമാക്കുന്ന ആദ്യ സ്പാനിഷ് ക്ലബ്ബായി ബാഴ്സലോണ മാറി.
പിന്നീട് സൂപ്പർ കോപ ഡി എസ്പാന , യുവേഫ സൂപ്പർ കപ്പ് , ഫിഫ ക്ലബ്ബ് വേൾഡ് കപ്പ് എന്നിവ കൂടി നേടി വർഷത്തിലെ ആറു കിരീടവും സ്വന്തമാക്കി ഒരു സെക്സ്റ്റപ്പിൾ നേടുന്ന ആദ്യ ക്ലബ്ബെന്ന ബഹുമതി ബാഴ്സ സ്വന്തമാക്കി.
2014ൽ ചുമതലയേറ്റ ലൂയിസ് എൻറിക്വ് ആണ് നിലവിൽ ബാഴ്സയുടെ പരിശീലകൻ.
മാർട്ടിനോ Error in Template:Date table sorting : 'July' is not a valid month May 2014 1 സൂപ്പർകോപ ഡി എസ്പാന ലൂയിസ് എൻറിക്വ് Error in Template:Date table sorting : 'May' is not a valid month Error in Template:Date table sorting : 'May' is not a valid month 2 ലാ ലിഗാ , 3 കോപ ഡെൽ റേ , 1 സൂപ്പർകോപ ഡി എസ്പാന 1 യുവേഫ ചാമ്പ്യൻസ് ലീഗ് , 1 UEFA Super Cup , 1 FIFA Club World Cup എർണ്ണസ്റ്റോ വാൽവർദെ Error in Template:Date table sorting : 'May' is not a valid month Error in Template:Date table sorting : 'January' is not a valid month 2 ലാ ലിഗാ , 1 കോപ ഡെൽ റേ ,
1 സൂപ്പർകോപ ഡി എസ്പാന കീക്കെ സെറ്റിയൻ Error in Template:Date table sorting : 'January' is not a valid month Error in Template:Date table sorting : 'August' is not a valid month റൊണാൾഡ് കൂമൺ Error in Template:Date table sorting : 'August' is not a valid month നിലവിൽ അവലംബം പുറം കണ്ണികൾ പരിശീലകരുടെ പട്ടിക - ഔദ്യോഗിക വെബ്സൈറ്റിൽ
മേരി സ്റ്റീൻബർഗൻ
മേരി നെൽ സ്റ്റീൻബർഗൻ ( / ˈ s t iː n b ɜːr dʒ ə n / ; ജനനം ഫെബ്രുവരി 8, 1953) ഒരു അമേരിക്കൻ നടിയും ഹാസ്യകലാകാരിയും ഗായികയും ഗാനരചയിതാവുമാണ്.
1970-കളിൽ ന്യൂയോർക്കിലെ നെയ്‌ബർഹുഡ് പ്ലേഹൗസിലെ പഠനത്തിന് ശേഷം, 1978-ൽ പുറത്തിറങ്ങിയ വെസ്റ്റേൺ കോമഡി ചിത്രമായ ഗോയിൻ സൗത്തിലൂടെ അവർ ചലച്ചിത്ര രംഗത്ത് അരങ്ങേറ്റം കുറിച്ചു.
1979-ലെ ടൈം ആഫ്റ്റർ ടൈം , ജോനാഥൻ ഡെമ്മിന്റെ 1980-ലെ കോമഡി-നാടകീയ സിനിമ മെൽവിൻ ആൻഡ് ഹോവാർഡ് എന്നീ ചിത്രങ്ങളിലെ വേഷങ്ങളിലൂടെ അവർ നിരൂപക പ്രശംസ നേടി.
മെൽവിൻ ആൻഡ് ഹോവാർഡ് എന്ന ചിത്രം അവർക്ക് ഒരു ചലച്ചിത്രത്തിലെ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും മികച്ച സഹനടിക്കുള്ള അക്കാദമി അവാർഡും നേടിക്കൊടുത്തു.
വരാപ്പുഴ
വരാപ്പുഴ , IPA: [ʋɐɾɐːpːuɻɐ], (അതിന്റെ പഴയ പേര് വരാപ്പോളി എന്നും അറിയപ്പെടുന്നു) കൊച്ചി നഗരത്തിന്റെ വടക്കൻ പ്രാന്തപ്രദേശമാണ്.
ഇന്ത്യൻ സംസ്ഥാനമായ കേരളത്തിലെ എറണാകുളം ജില്ലയിലെ പറവൂർ താലൂക്കിലെ ഒരു സെൻസസ് പട്ടണമാണിത് .
നഗര മധ്യത്തിൽ നിന്നും ഏകദേശം 15 കിലോമീറ്ററും, ഇടപ്പള്ളിയിൽ നിന്ന് നിന്നും 8 കിലോമീറ്ററും ദൂരത്തായി, വൈറ്റിലയെ വടക്കൻ പറവൂരുമായി ബന്ധിപ്പിക്കുന്ന എൻഎച്ച് 66 ലാണ് ഈ പ്രദേശം സ്ഥിതി ചെയ്യുന്നത്.
ദേവസ്വംപാടം എന്നറിയപ്പെടുന്ന വരാപ്പുഴയുടെ പടിഞ്ഞാറ് ഭാഗത്താണ് പൊക്കാളി നെൽക്കൃഷിയും ഇടക്കാലവിളയായ 'കെട്ട്' എന്ന പേരിൽ മത്സ്യകൃഷിയും നടത്തുന്നത് എന്നതാണ് ഇതിന്റെ പ്രത്യേകത.
മത്സ്യബന്ധനവും കൃഷിയുമാണ് നാട്ടുകാരുടെ പൊതു ജോലി.
മീൻ മാർക്കറ്റിന് (ചെട്ടിഭാഗം മാർക്കറ്റ്) പേരുകേട്ടതാണ് വരാപ്പുഴ.
വരാപ്പുഴ പാലം (ചരിത്രപരമായ വരാപ്പുഴ ദ്വീപിന് സമീപം) വരാപ്പുഴയെ (മണ്ണാട്ടുരുത്ത്) അയൽപ്രദേശമായ ചേരാനല്ലൂരുമായി ബന്ധിപ്പിക്കുന്നു.
2001 ലെ സെൻസസ് പ്രകാരം വരാപ്പുഴയിലെ ജനസംഖ്യ 24,516 ആണ്.
ജനസംഖ്യയുടെ 48% പുരുഷന്മാരും 52% സ്ത്രീകളുമാണ്.
വരാപ്പുഴയുടെ ശരാശരി സാക്ഷരതാ നിരക്ക് 84% ആണ്, ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 85%, സ്ത്രീ സാക്ഷരത 83%.
വരാപ്പുഴയിൽ ജനസംഖ്യയുടെ 11% 6 വയസ്സിൽ താഴെയുള്ളവരാണ്.
ജനസംഖ്യയുടെ ഭൂരിഭാഗവും ക്രിസ്ത്യൻ സമുദായത്തിൽ പെട്ടവരാണ്.
ചിറക്കകത്തും തേവർക്കാടും ഭൂരിഭാഗം ആളുകളും ഹിന്ദു കുടുമ്പി, കൊങ്കണി വിഭാഗത്തിൽപ്പെട്ടവരാണ്.
പള്ളികൾ മൗണ്ട് കാർമൽ സെന്റ് ജോസഫ് ബസിലിക്ക; കാത്തലിക് ലത്തീൻ ചർച്ച് , വരാപ്പുഴ, ESTD - 1673 നവംബർ (വരാപ്പുഴ അതിരൂപതയുടെ മുൻ കത്തീഡ്രൽ ഓഫ് വരാപ്പുഴ ) വരാപ്പുഴ ബസിലിക്ക- ആർ.സി സെന്റ് ജോർജ് സീറോ മലബാർ കാത്തലിക് ചർച്ച് , (1788 - നിർമ്മിച്ചത് - 36 ഏക്കർ മാനംപടിയിൽ)- പുത്തൻപള്ളി വരാപ്പുഴ സെന്റ് തോമസ് സീറോ മലബാർ കാത്തലിക് ചർച്ച് ഇൻഫന്റ് ജീസസ് കാത്തലിക് ചർച്ച്, തുണ്ടത്തുംകടവ് തുണ്ടത്തുംകടവ് സെന്റ് മേരീസ് സീറോ മലബാർ കാത്തലിക് ചർച്ച് സെന്റ് ആന്റണീസ് കാത്തലിക് ചർച്ച്, ചേന്നൂർ ക്രൈസ്റ്റ് ദി കിംഗ് കാത്തലിക് ചർച്ച്, ക്രിസ്റ്റ്നഗർ, ചെട്ടിഭാഗം സേക്രഡ് ഹാർട്ട് കാത്തലിക് ചർച്ച്, തേവർക്കാട് മുട്ടിനകം സെന്റ് മേരീസ് കാത്തലിക് ചർച്ച് സെന്റ് സെബാസ്റ്റ്യൻ സബ്‌സ്റ്റേഷൻ പള്ളി, ദേവസ്വംപാടം വരാപ്പുഴ ബ്രദറൻ ചർച്ച്, വരാപ്പുഴ
ക്ഷേത്രങ്ങൾ ശ്രീ മഹാദേവ ക്ഷേത്രം, തിരുമുപ്പം ശ്രീ കാട്ടിൽ ഭഗവതി ക്ഷേത്രം, മണ്ണംതുരുത്ത് കുറ്റിക്കാട്ട് ശ്രീ ജയദുർഗ്ഗാ ക്ഷേത്രം ശ്രീ വരാഹ സ്വാമി ക്ഷേത്രം, വരാഹപുരം ദേവസ്വംപാടം വനദുർഗ്ഗാ ക്ഷേത്രം ചിറക്കടവ് വിഷ്ണു ക്ഷേത്രം ഗുരുദേവ ക്ഷേത്രം മണ്ണംതുരുത്ത് തേവർക്കാട് ശ്രീനാരായണ ക്ഷേത്രം മൂർത്തുഗ ക്ഷേത്രം തേവർക്കാട് തുണ്ടത്തുംകടവ് ശ്രീനാരായണ ഗുരുദേവ ക്ഷേത്രം
മസ്ജിദ് മുഹയുദീൻ ജുമുഅ മസ്ജിദ് മണ്ണംതുരുത്ത് വരാപ്പുഴ ദ്വീപ് സ്ഥാപനങ്ങൾ വരാപ്പുഴ ദ്വീപ് മൗണ്ട് കാർമൽ സെന്റ് ജോസഫ് ബസിലിക്കയിൽ വിശ്രമിക്കുന്ന ബിഷപ്പുമാരുടെയും ആർച്ച് ബിഷപ്പുമാരുടെയും ഭൗതികാവശിഷ്ടങ്ങൾ വരാപ്പുഴ ദ്വീപ് സെന്റ് ജോസഫ് കോൺവെന്റിൽ വിശ്രമിക്കുന്ന മദർ എലീശ്വ (സിടിസി - ദൈവദാസൻ) മഞ്ഞുമ്മേൽ പ്രവിശ്യയിലെ ഒസിഡി പിതാക്കന്മാരുടെ സെന്റ് ജോസഫ് മൊണാസ്ട്രി (വരാപ്പുഴ ദ്വീപ്) വരാപ്പുഴ ലാൻഡിംഗ് പോസ്റ്റ് ഓഫീസ് (85 വയസ്സിനു മുകളിൽ) സർക്കാർ കമ്മ്യൂണിറ്റി ഹെൽത്ത് സെന്റർ, വരാപ്പുഴ കാർമൽ വെൽഫെയർ സെന്റർ (CWC) വരാപ്പുഴ ലാൻഡിംഗ് മരിയൻ സ്നേഹ നിവാസ് (ഏ യൂണിറ്റ് ഓഫ് മരിയൻ സ്‌നേഹഭവൻ കൊച്ചി) വരാപ്പുഴ ലാൻഡിംഗ് - 683517 കാസഡൽ റിവർവുഡ് (28 വില്ലകളുള്ള ഒരു റെസിഡൻഷ്യൽ പ്രോജക്റ്റ്) വരാപ്പുഴ വിദ്യാഭ്യാസം
സ്കൂളുകൾ St.Joseph Girls HS - ESTD.
1890 (വരാപ്പുഴ ലാൻഡിംഗ് (ദ്വീപ്) ഹോളി ഇൻഫന്റ് ബോയ്സ് HS - ESTD.
1909 (വരാപ്പുഴ ലാൻഡിംഗ് (ദ്വീപ്) സെന്റ് ജോർജ് ഹയർ സെക്കൻഡറി സ്കൂൾ, പുത്തൻപള്ളി ഇൻഫന്റ് ജീസസ് എൽപി സ്കൂൾ, തുണ്ടത്തുംകടവ് ഗവ.
യുപി സ്കൂൾ, ചിറക്കാകം സെന്റ് ജോസഫ് എൽപി സ്കൂൾ, മണ്ണംതുരുത്ത് മുട്ടിനകം സെന്റ് മേരീസ് എൽപി സ്കൂൾ ഇസബെല്ല ഡി റോസിസ് പബ്ലിക് സ്കൂൾ, തേവർക്കാട് വിപണി ചെട്ടിഭാഗം മാർക്കറ്റ് പ്രദേശങ്ങൾ
വരാപ്പുഴ (വരാപ്പുഴ ലാൻഡിംഗ് പി.ഒ.), തേവർകാട്, വട്ടപ്പൊട്ട, ചിറക്കാകം, പുത്തൻപള്ളി, മുട്ടിനകം, മണ്ണംതുരുത്ത്, തുണ്ടത്തുംകടവ്, ചെട്ടിഭാഗം, ദേവസ്വംപാടം, കടമക്കുടി , ഒളനാട്, മുട്ടിനകം.
ഇതും കാണുക പറവൂർ താലൂക്ക് എറണാകുളം ജില്ല റഫറൻസുകൾ Varappuzha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫലകം:Suburbs of Kochi
എളേടത്ത് തൈക്കാട്ട് നാരായണൻ മൂസ്
ആയുർവേദ വൈദ്യനും വൈദ്യരത്നം ഔഷധശാലയുടെ ചീഫ് ഫിസിഷ്യനും മാനേജിംഗ് പാർട്ണറുമായിരുന്നു എളേടത്ത് തൈക്കാട്ട് നാരായണൻ മൂസ് (15 സെപ്റ്റംബർ 1933 - 5 ഓഗസ്റ്റ് 2020).
ആയുർവേദത്തിനുള്ള സമഗ്ര സംഭാവനയ്ക്ക് 2010 -ൽ അദ്ദേഹത്തിന് പത്മഭൂഷൺ ലഭിച്ചു.
ലൈഫ് സ്കെച്ച് വൈദ്യരത്നം നഴ്സിംഗ് ഹോം പ്രവേശനകവാടംം
പരമ്പരാഗത ആയുർവേദ വൈദ്യന്മാരായ അഷ്ടവൈദ്യന്മാരുടെ ഒരു കുടുംബത്തിലാണ് നാരായണൻ മൂസ് ജനിച്ചത് (1924 ൽ ഇന്ത്യയുടെ വൈസ്രോയി ലോർഡ് റീഡിംഗ് കുടുംബത്തിന് നൽകിയ തലക്കെട്ട്) ദേവകി അന്തർജനം, ഇടി നീലകണ്ഠൻ മൂസ് എന്നിവരുടെ മകനായി 1933 സെപ്റ്റംബർ 15 ന് ജനിച്ചു.
കുടുംബ പാരമ്പര്യമനുസരിച്ച് മുത്തച്ഛന്റെ പേരിലാണ് അദ്ദേഹം അറിയപ്പെടുന്നത്.
അറിയപ്പെടുന്ന ആയുർവേദ വൈദ്യനും പത്മശ്രീ അവാർഡ് സ്വീകർത്താവുമായ അച്ഛനിൽ നിന്നും അമ്മാവൻ വയസ്‌കര എൻ എസ് മൂസിൽ നിന്നും അദ്ദേഹം ആയുർവേദം പഠിച്ചു.